પોલીસ તપાસમાં એવા ચોંકાવનારા તથ્યો ખૂલ્યા હતા કે, મુળ હૈદરાબાદના વિકારૂદ્દીનનો સંપર્ક યુ.પી.ના એક મૌલવી સાથે થયો હતો. આ મૌલવી સાથે મુલાકાતો બાદ વિકારૂદ્દીન પોલીસ ઉપર હુમલા અને આતંકવાદ માટે લૂંટના કારનામા કરવા લાગ્યો હતો. મૌલવીના સંપર્કમાં રહેલા જ યુ.પી.ના એક શખ્સ પાસેથી વિકારૂદ્દીને હથિયાર ખરીદ્યા હતા. યુ.પી.થી ખરીદેલી પિસ્તોલથી જ અમદાવાદમાં વિનય યાદવની હત્યા કરી હતી. અમદાવાદ ક્રાઈમ બ્રાંચે વિનય યાદવની હત્યાના કેસમાં વિકારૂદ્દીન વિરુધ્ધ સાક્ષીઓ અને તેના મોબાઈલ લોકેશન સહિતના મજબૂત પૂરાવા એકત્ર કરી અદાલતમાં રજૂ કર્યા છે. વિકારુદ્દીને દેશમાં ૩૦થી વધુ પોલીસ કર્મચારીઓ ઉપર હુમલા, હત્યા કરી હોય ‘પોલીસ કીલર’ તરીકે કુખ્યાત હતો.